A segunda dificultat ye que no se sabe  guaire sobre os primers bispes de Roma. En bells casos, nomás se conoix o nombre. A fuent más antiga ye Ireneu de Lyon qui en o sieglo II da o nombre d'os bispes d'as diocesis prencipals (Roma, Constantinoble, Antioquia ...). Atras fuents más completas son o Liber pontificalis, un documento apolochetico d'o sieglo VI, que s'enampla dica o sieglo IX. Lista o nombre d'os papas, d'o suyo pai, d'o suyo país de naixencia y a durada d'o suyo pontificau. Encara que iste decumento aiga emplegau fuents más antigas, os datos que da sobre os primers papas son parcials y han de prener-se con precaución.